คปภ. เผ่นหนีน้ำท่วม
คปภ. ปิดสำนักงานถนนรัชดาภิเษก ย้ายที่ทำการไปยังสำนักงาน คปภ.เขตบางนา
30 ต.ค. 2565

คปภ. ปิดสำนักงานถนนรัชดาภิเษก ย้ายที่ทำการไปยังสำนักงาน คปภ.เขตบางนา นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่าตามที่สถานการณ์อุทกภัยยังคงขยายตัวในพื้นที่ของกรุงเทพมหานคร และขณะนี้มวลน้ำได้เคลื่อนตัวมายังบริเวณถนนรัชดาภิเษก ซึ่งเป็นที่ตั้งของที่ทำการใหญ่ สำนักงาน คปภ. ทำให้ประชาชนไม่ได้รับความสะดวกในการติดต่อเนื่องจากมีความลำบากในการเดินทาง ดังนั้นเพื่อให้สำนักงาน คปภ.สามารถให้บริการด้านการประกันภัยแก่ประชาชนได้อย่างสะดวกรวดเร็ว จึงได้ปิดสำนักงาน คปภ. ถนนรัชดาภิเษก เขตจตุจักร กรุงเทพฯ เป็นการชั่วคราว และย้ายที่ทำการไปยังสำนักงาน คปภ.เขตบางนา เลขที่ 1/16 อาคารบางนาธานี ชั้น 8 ถ.บางนา-ตราด กม.3 แขวงบางนา เขตบางนา กรุงเทพฯ โทรศัพท์.02-361-3769-70 โดยเปิดให้บริการในด้านต่างๆ ดังนี้  1) ด้านบริการประชาชน : ให้บริการรับเรื่องร้องเรียน และให้คำแนะนำด้านการประกันภัย2) ด้านตัวแทน/นายหน้าประกันภัย : ให้บริการต่ออายุ/ออกใบอนุญาตตัวแทน/นายหน้าประกันภัย3) ด้านการเงิน : ให้บริการด้านการเงินแก่ประชาชน บริษัทประกันภัย และตัวแทน/นายหน้า 4) ด้านสารบรรณ : ให้บริการงานเอกสารแก่ผู้เกี่ยวข้อง
เลขาธิการ คปภ. กล่าวเพิ่มเติมว่าสำนักงาน คปภ. มีความห่วงใยประชาชนที่กำลังได้รับความเดือดร้อนจากเหตุการณ์อุทกภัย และตระหนักถึงการช่วยเหลือประชาชนด้านการประกันภัย โดยเห็นว่าการย้ายที่ทำการใหญ่ไปยังสำนักงาน คปภ.เขตบางนา จะทำให้ประชาชนได้รับความสะดวกเนื่องจากสามารถเดินทางด้วยรถยนต์ส่วนตัวและรถยนต์สาธารณะได้หลายเส้นทาง ทั้งนี้ ผู้ที่มีความจำเป็นต้องติดต่อประสานงานกับสำนักงาน คปภ. สามารถเข้าไปดูข้อมูลรายชื่อผู้ประสานงานในด้านต่างๆ พร้อมทั้งเบอร์โทรศัพท์และอีเมล์ ได้ที่ www.oic.or.th สอบถามข้อมูลเพิ่มเติมได้ที่สายด่วนประกันภัย 1186 ตลอด 24 ชั่วโมง